**RETNINGSLINJER FOR FORDELING AV**

**KDs REKRUTTERINGSSTILLINGER VED NMBU**

**Retningslinjene gjelder fra 1. jan. 2018**

Godkjent av rektor 7. nov 2017, og revidert 22. jan 2019.

1. **Fordeling av rekrutteringsstillinger på NMBU Adamstuen og NMBU Ås**

Fordeling av rekrutteringsstillinger gjøres separat for NMBU Adamstuen og NMBU Ås. Fordeling av rekrutteringsstillinger baseres på fordelingskriterier som gitt i punkt 2.

1. **Rekrutteringsstillinger ved NMBU deles i tre kategorier**

Kategori 1: Rekrutteringsstillinger i fakultetenes rammer

Kategori 2: Rekrutteringsstillinger i stillingsbanken

Kategori 3: Rekrutteringsstillinger i rektors pott

***Kategori 1: Rekrutteringsstillinger i fakultetenes*** ***rammer***

Det ligger i 2018 følgende stillinger i fakultetenes rammer: BIOVIT 5, HH 1, KBM 4, LANDSAM 3, MINA 7, REALTEK 2 og VET 7. Tilsammen 29 stillinger vil ligge i fakultetenes ramme på NMBU.

Fakultetene kan ikke på noe tidspunkt omgjøre rekrutteringsstillingene til faste eller andre stillinger.

***Kategori 2: Rekrutteringsstillinger i stillingsbanken.***

Stillingene fordeles årlig etter en nøkkel bestående av:

1. Antall årsverk i førstestilling (førsteamanuensis, førsteamanuensis II, professor og professor II) per fakultet.
2. Gjennomsnittlig antall publiseringspoeng per fagårsverk(UFF)[[1]](#footnote-1) de siste 3 årene.
3. Årsverk i førstestilling og publiseringspoeng per fagårsverk (UFF) vektes likt (50 % hver).

***Kategori 3: Rektors strategiske pott***

Potten består av:

* 20 % av ledige rekrutteringsstillinger i stillingsbanken.
* Ledige ”overbookingsstillinger”.
* Nye og ledige rekrutteringsstillinger øremerket fra Kunnskapsdepartementet.

Det legges følgende føringer på fordeling av rekrutteringsstillinger fra rektors strategiske pott[[2]](#footnote-2):

* Prioriteringer i NMBUs strategi og strategiske føringer
* Senter for forskningsdrevet innovasjon (SFI)
* Senter for fremragende forskning (SFF)
* Forskningssenter for miljøvennlig energi (FME)
* Tildeling av European Research Council (ERC) - stipend
* Tildeling av koordinatorprosjekt i Horisont 2020
* Fellesløft i regi av Forskningsrådet (NFR), Kunnskapsdepartementet (KD) og universitetene
* Tildeling av FRIPRO unge forskertalent - stipend

”Overbookingstillinger” er stillinger som skal kompensere for treghet i systemet med tilsetting i rekrutteringsstillinger. Overbookingsstillingene hører til rektors strategiske pott skal benyttes til stipendiat- og postdoktorsstillinger.

Fordeling av rekrutteringsstillingene i rektors strategiske pott foretas på basis av drøfting mellom rektor og dekanene. Rektor beslutter fordelingen.

1. **Felles føringer for stillingene**

Alle stillingene skal lyses ut så snart de blir ledige og ha en maksimal tilsettingsperiode på 2 år for postdoktorstillinger og 3 år for doktorstipendiatstillinger.

Fakultetene må selv holde av midler eller kompensere økonomisk ved permisjoner, forlengelser, utsettelser mv. Slutter en doktorgradsstipendiat eller en postdoktor i en rekrutteringsstilling før tilsettingsperioden er gått ut, er fakultetet ansvarlig å sørge for ny tilsetting i stillingen.

Fakultetene må gi en begrunnelse dersom man ønsker å utlyse en tildelt ph.d.-stilling som en 2-årig postdoktorstilling. Begrunnelsen må bl.a. baseres på fakultetets langsiktige behov for doktorgradsstillinger og for postdoktorstillinger. Rektor gir tilsagn om stillingen kan utlyses som en postdoktorstilling.

Gjennomgang og revisjon av føringer for fordeling av rekrutteringsstillinger på NMBU foretas på oppdrag av rektor.

1. Fagårsverk (UFF) hentes fra DBH og omfatter: Faste og midlertidig ansatte i stillingskode professor, professor II, førsteamanuensis, førsteamanuensis II, amanuensis, førstelektor, universitetslektor, forsker, postdoktor, stipendiat og vitenskapelig assistent. [↑](#footnote-ref-1)
2. Føringer for rektors pott revidert av rektor 22. jan 2019. [↑](#footnote-ref-2)